Document ID: /roh_data/filtered/fineweb-2-filterrobots_roh.jsonl.gz/55405

A Scuol è vegnì rut en la notg sin la dumengia gist trais giadas. Anc il medem di ha la polizia arrestà ina persuna. Il suspectà - in Talian da 30 onns - haja laschà valair ils delicts, scriva la Polizia chantunala.
Il lader suspectà ha comess ils delicts la dumengia baud. El è rut en cun forza en in hotel, ina butia da sport ed ina bar. Engulà ha el daners, apparats tecnics e da sport en la valita da plirs millis francs. Plinavant munta er il donn da material a plirs millis francs.
Las investigaziuns ha la Polizia chantunala fatg ensemen cun la procura publica dal Grischun.
Pertutgads èn stads in otel, ina butia da sport ed ina bar. Il suspectà a engulà daners, apparats tecnics ed artitgels da sport en la valita da plirs millis francs. Ils donns muntan er a plirs millis francs.